Mohd Noor Helmy Abdul Halem

YB Datuk Mohd Noor Helmy Abdul Halem merupakan Timbalan EXCO Negeri Melaka merangkap Ahli Dewan Negeri (ADUN) Melaka bagi kerusi N21 Duyong sejak kemenangan beliau di Pilihan raya negeri Melaka 2021. Beliau juga pernah menjawat Ahli Majlis Majlis Bandaraya Melaka Bersejarah (MBMB).

Karier politik

Ahli Dewan Undangan Negeri Melaka
Mohd Noor Helmy pada pilihan raya pertama kali bermula dengan menjadi calon Barisan Nasional bagi kerusi Duyong di Dewan Undangan Negeri Melaka semasa pilihan raya negeri Melaka ke-15. Mohd Noor Helmy membuat kejutan dalam pilihan raya dengan mengalahkan penyandang ADUN Damian Yeo Shen Li dengan majoriti kecil di mana kerusi itu telah disandang oleh DAP sejak 2013. Beliau kemudiannya menjadi Timbalan Ahli Majlis Mesyuarat Kerajaan Negeri Melaka yang merangkap portfolio Sains, Teknologi, Inovasi dan Komunikasi Digital selepas rombakan kabinet negeri di bawah Ketua Menteri Ab Rauf Yusoh.

Kerjaya dalam UMNO dan BN
Mohd Noor Helmy telah memegang beberapa jawatan dalam BN dan UMNO di mana beliau adalah bekas Ketua Pemuda Kota Melaka. Beliau kini merupakan Ahli Jawatankuasa (EXCO/AJK) bahagian tersebut.

Populariti sosial media
Mohd Noor Helmy telah mendapat popularitinya dalam media sosial khususnya dalam Tiktok. Dia terkenal dengan sikap "turun padang" beliau di mana dia telah mengumpulkan lebih 450 ribu pengikut dan 6.3 juta "likes" dalam akaun Tiktoknya. Mohd Noor Helmy mempunyai pandangan yang tegar terhadap "PATI" atau pendatang asing tanpa izin, khususnya etnik Rohingya yang menetap di Malaysia tanpa dokumentasi yang betul.

Lihat juga
Ahli Dewan Undangan Negeri, Parlimen Malaysia ke-15
Duyong

Pingat dan penghargaan

Malaysia 
  :
  Darjah Pangkuan Seri Melaka (DPSM) – Datuk (2023)

Rujukan

Ahli Dewan Undangan Negeri Melaka ke-15
Ahli politik Malaysia berketurunan Melayu